

REPUBLIKA HRVATSKA

PRIMORSKO-GORANSKA ŽUPANIJA

 GRAD DELNICE

**GRADONAČELNIK**

KLASA: 132-01/25-01/02

URBROJ: 2170-6-5-1-25-2

Delnice, 10. srpnja 2025. godine

Gradonačelnik Grada Delnica, na temelju članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20) i članka 60. Statuta Grada Delnica (Službene novine Grada Delnica“ 02/21) donosi

PLAN I PROGRAM

obavljanja studentskih poslova u službama Grada Delnica

I. OPĆE ODREDBE

Članak 1.

Obzirom da je Grad Delnice upisan u bazu podataka kao potencijalni poslodavac Studentskog centra u Rijeci, ovim Planom i programom regulira se obavljanje administrativnih studentskih poslova u stručnim službama Grada Delnica sve sukladno odredbama Zakona o obavljanju studentskih poslova.

Članak 2.

Pod administrativnim studentskim poslovima u pravilu se podrazumijevaju pomoćni poslovi koji se obavljaju u sklopu radnih mjesta pisarnice, tajnice te u slučaju potrebe i drugih službeničkih radnih mjesta kao npr.:

-interna dostava materijala unutar stručnih službi, te između grada i javnih ustanova kojih je grad osnivač, tzv. kurirski poslovi,

-kopiranje za potrebe grada,

-slaganje i pakiranje pošte,

-javljanje na telefon za službene potrebe grada,

-ostali administrativni poslovi.

Članak 3.

Prava i obveze između Grada Delnica kao naručitelja posla, te Izvođača posla propisana su važećim Općim uvjetima poslovanja Studentskog centra Rijeka.

II. IZVOĐAČ POSLOVA

Članak 4.

(1) Izvođač poslova je:

-student koji sukladno odredbama Zakona o obavljanju studentskih poslova ostvaruje pravo na obavljanje studentskog posla,

-koji je član Studentskog centra u Rijeci,

-koji ima prebivalište na području Grada Delnica,

-koji se obrazuje na način da studira javnu upravu, pravo ili političke znanosti.

(2) Grad Delnice s izvođačem potpisuje ugovor o obavljanju studentskog posla sukladno Općim uvjetima poslovanja Studentskog centra u Rijeci.

(3) Potrebu za obavljanjem studentskog posla u ime Grada Delnice, na temelju inicijative ili odobrenja Gradonačelnika, prijavljuju tj. osiguravaju nadležni službenici Grada Delnica.

(4) Prije pokretanja postupka zapošljavanja prema odredbama ovog Plana i programa, Gradonačelnik može imenovati Povjerenstvo od najmanje 3 člana da predloži potencijalne kandidate imajući u vidu njihov uspjeh na fakultetu, socijalno stanje, doprinos zajednici kroz različite oblike angažmana.

Članak 5.

(1) Ukupan broj Izvođača poslova zavisi od planiranih sredstava Proračuna Grada Delnica namijenjenih za tu svrhu.

(2) Izvođač poslova obavlja ugovorene poslove u Gradu Delnicama u vrijeme uredovnih dana stručnih službi Grada Delnica, u trajanju od 8 sati po danu, s time da tijekom jedne kalendarske godine svaki Izvođač poslova može raditi maksimalno 30 radnih dana od po 8 sati po danu, ali najviše njih 15 radnih dana u kontinuitetu.

(3) Izvođač poslova za obavljanje studentskog posla ostvaruje pravo na novčanu naknadu sukladno cjeniku Studentskog servisa.

(4) Ukoliko Izvođač poslova stanuje izvan Grada Delnica, ima pravo na putni trošak sukladno aktima koji važe za službenike Grada Delnica koji su putnici.

III. ZAVRŠNE ODREDBE

Članak 6.

Sastavni dio ovog Plana i programa su važeći akti Studentskog centra Rijeka.

Članak 7.

Ovaj Plan i Program stupa na snagu danom donošenja i objaviti će se na mrežnim stranicama Grada Delnica.

Gradonačelnik

Igor Pleše, univ.spec.oec.